Zalman Shazar

Zalman Shazar (; Mir, Errusiar Inperioa, 1889ko azaroaren 24a - Jerusalem, 1974ko urriaren 5a) Israelgo politikari, idazle eta poeta izan zen. Shazar Israelgo hirugarren presidentea izan zen bi agintalditan, 1963tik 1973ra.

1944 eta 1949an Davar egunkari israeldarreko editore burua izan zen. 1949an lehen Knesseteko kide hautatu zuten Mapaiko alderdikide gisa, eta Hezkuntza ministro izendatu zuten David Ben-Gurionen lehen gobernuan. Ez zen Ben-Gurionen bigarren kabineteko kidea, baina bere eserlekua mantendu zuen 1951 eta 1955eko hauteskundeetan. Agentzia Juduaren Exekutiboko kide ere bihurtu zen 1952an. 1956an Knessetari uko egin zion, eta 1956tik 1960ra Agentzia Juduaren Exekutiboko jarduneko presidente izan zen. 1963tik 1973ra, Knessetek Israelgo hirugarren presidente aukeratu zuen, hau da, bi agintalditan jarraian. Bere agintaldian, 1967an, Sei Eguneko Gerrari aurre egin behar izan zion.

Bere erretratua 200 shekel berriko billeteetan inprimatuta dago.

 Kanpo estekak 

Kategoria:Israelgo politikariak
Kategoria:Israelgo kazetariak
Kategoria:Israelgo poetak
Kategoria:Israelgo juduak
Kategoria:Jerusalemen hildakoak